rlitschk/wikidir huggingface dataset:
De Klockenappel (annere Naams: Witt Winterklockenappel, Ooltlänner Klockenappel, Swiezer Klockenappel oder Echte Klocken) is en olle Appelsort, de wohrschienlich in de Swiez, in Süüddüütschland oder an de Nedderelv as Tofallssamling entstahn is. Vundaag is he över dat hele Rebeet vun Düütschland verbreedt. De Appel hett en tyypsch klockenordige Form. De Schaal wiest en gröön-gele Grundfarv op, kann aver ok en rode Deckfarv annehmen. Dat Fruchtfleesch is nich sünners saftig un smeckt süerlich. Mitünner warrt de Appel ok vundaag för’n Hannel anboet. De Appel warrt in’n Oktober plückt un af Dezember riep to’n Geneet. Dormit tellt he to de Winterappels. In’t Köhllager hollt he sik bit Juni. List vun de Appelsorten http://www.baumgartner-baumschulen.de/index.html#/obstsorten/apfel/glockenapfel.html http://www.brenninger.de/angebot/aepfel_g.html http://www.forums9.ch/reportagen/apfelsorten/apfel1093.htm
En Objekt vun planetare Masse (engelsch: planetary-mass object, PMO oder Planemo) is en Sammelbeteken för astronoomsche Objekten mit en Masse, de na Definitschoon in’t Rebeet vun de Planeten fallt. De ünnere Grenz warrt normalerwies an’t hydrostaatsche Gliekgewicht fastmaakt, wiel de bövere Grenz dör en Masse vun ruchweg 13 Jupitermassen defineert is – dat is de Masse, de en Objekt tomindst hebben mutt, üm en Deuteriumfusion ingang to setten. De beteken warrt aver normalerwies nich för de Planeten in’t Sünnsystem oder för Exoplaneten bruukt, man för Objekten, de gravitatib nich an gröttere Objekten bunnen sünd (d. h. de üm en Steern kreisen doot). Dör’t Obdecken vun disse Oort vun Objekten is de eendüdige Definitschoon vun den Begreep „Planet“ ok problemaatsch worrn. En eenheitlich Definitschoon hett sik in de Forschung bit nu noch nich dörsett. Objekten, de dör den gravitativen Kollaps vun en Wulk entstahn sünd, warrt mitünner ok as Sub-brown dwarfs betekent. Planemos, de sik free bewegt, sünd vergliekswies swoor to finnen. Mit Hülp vun Infrarootteleskopen sünd vun disse Oort aver en poor möögliche Kannedaten in de Galaxie opdeckt worrn vunwegen jemehr egen Warmsstrahlen. Man geiht dorüm vundaag dorvun ut, dat in uns Galaxie villicht dubbelt so veel fre’e Planeten rümfleegt
Dat Bredene Koksijde Classic (bis 2018 Handzame Classic) is en belgisch Radrennen, dat siet 2011 in’ Rahmen vun de UCI Europe Tour utdragen wurrd. Dat Eendagsrennen find in de Region Flannern statt un wurrd in de Kategorie 1.1 inordnet. Teel vun den Wettbewarf is Handzame in de Gemeen Kortemark, Provinz Westflannern.
Dat Iesen (ok Isen; vun Ies, nich vun Iesen) weer en olen Bruuk, de in Bremen vun'n Anfang vun dat 14. Johrhunnert bit to'n Eersten Weltkrieg utöövt wurrn is. Dor gung dat um en (Fest-) Eten bi, dat jedeen Ratsherr (vun'n Anfang vun dat 19. Johrhunnert af an Senater nömmt) up egen Kosten for den Bremer Rat utgeven möss. Dat Woort Iesen („Ies upslahn“) kummt an un for sik vun dat Upslahn vun dat Ies in de Bremer Stadtgravens her. Vunwegen dat de Stadt ok in'e Wintertied nich innahmen weern scholl, mössen de Gravens jummers open blieven. Dat Ies open to holen, weer nu en Borgerplicht.. De Lüde, de bi dat afiesen mitmaken döen, kregen achterna en Eten vun den Rat sien Muurherrn, de for Stadtmuern un -gravens tostännig weer. Later is dat Woort Iesen denn over gahn up dat Eten, wenn en neen Ratsherr wählt wurrn weer. Dat kann avers ok angahn, dat dat Iesen an un for sik vun dat nedderlannsche eisen (verlangen, foddern) her kummt un sik betrecken deit up dat ole Recht vun de Borgerlüde, en Eten to verlangen vun een, de nee in en Amt wählt wurrn is. Denn weer dat hollannsche eisen plattdüütsch ummuddelt
Good Morning, Vietman (op plattdüütsch so veel as „Moin, Vietnam“) is de Titel vun en US-amerikaanschen Speelfilm vun Barry Levinson ut dat Johr 1987. De Filmkummedie hannelt vun en US-amerikaanschen Radiomoderater, de wiel den Vietnamkrieg in Saigon arbeit, un baseert op de Biografie vun den AFN-Moderater Adrian Cronauer. Cronauer weer an dat Dreihbook bedeeligt un warrt in den Film vun Robin Williams dorstellt. Dreiht worrn is de Film in Bangkok un annere Steden in Thailand. Adrian Cronauer warrt 1965 als ne’en Radiomoderater na Vietnam versett, üm op sien unkonventionelle Oort för de US Army to sennen. Mit sien humorvulle Oort un sien Vörleef för den populären Rock ’n’ Roll winnt he gau Fans ünner de Soldaten. Man, sien direkten Baas, Lt. Steven Hauk, hett rein gor nix för den Humor vun Cronauer över, jüst so as Sgt. Major Dickerson, de mit sien subversiven respektlosen Oort nich kloor kamt. Een Dag maakt he sik över Richard Nixon lustig un deit so as wenn he en Interview mit em sennt. Sien Basen sünd füünsch, man he warrt vun den General Taylor ünnerstütt, de em den Rüch freehollen deit. As Cronauer in de Stadt en söte vietnames’sche Deern sütt, verkiekt he sik in
Dat Schipp is een hoochseedüchtich, 32 Meter lange Kohn mit en Deepgang vun 1,2 Meter. Vermeeten is dat mit 265 BRT. Dat Schipp liggt good anbunnen in’t Nikolaifleet bi de Holtbrüch in Hamborg un hett freuer „Rita Funck“ heten. Eberhard Möbius hett dorvun, tohoop mit sein Fro Christa, en swemmend Theater maakt, he hett seggt, dat wer för em „een Droom ut Holt un Iesen“. Nu all 30 Johr is dat en bedüden Hamborger Institutschoon för de Kultur, Kabarett un Kleenkünst. Vele good kennte Lüüd hebbt dor all snackt, so as Gert Fröbe, Heinz Reincke; sogor Helmut Qualtinger un Senta Berger sünd all dor west un hebbt sik jümmers för een vull Schipp afmaracht. Mit sien 120 Stöhl is dat meist utverköfft. To dat Schipp gifft dat ok en Book. Dor hett Möbius opschreven, wie ut „Rita Funck“ suutje „Das Schiff“ worden is. Nöömt is dat „Das Schiff Ein Traum aus Holz und Eisen“. Möbi, as Eberhard Möbius tomeist nöömt ward, 79 Johr oolt, steit in düsse Johr, 2005, al 60 Johr op de Bühn.
De Fotometrie (zu ooltgreeksch φῶς ‚Licht‘ un μετρεῖν ‚meten‘) is en Meetverfohren, dat mit Hülp vun en Fotometer in’t Bülgenlängenrebeet vun’t ultravigelette un sichtbore Licht arbeiden deit. De Fotometrie weer inst en Deelrebeet vun de Physik, de Chemie, de Astronomie un vun de Fotografie, gellt intwüschen aver as en reguläre Ingenieruswetenschop. Se warrt to’n Bispeel in de Fotovoltaik oder ok bi’t Herstellen vun Anzeigen för die industrielle Meettechnik to’n Sekern un Kontrolleren vun de Gööd jümmer wieterentwickelt. Bi’t Entwickeln vun optische Technologien as de Lasertechnik höört se jüst so to’t Handwarkstüüch as de Kolorimetrie. Wieter warrt de Fotometrie sünners ok in de (bio)cheemschen un medizinischen Analytik insett. Mit de Fotometrie kann een qualitätive as ok quantitative Nawiesen maken, aver ok de Dynamik vun cheemsche Vörgäng vun cheemsche Verbinnen verfolgen, de Strahlen absorbeert. En Meten vun de Extinkschoon över verschedene Bülgenlängen warrt as Spektroskopie betekent as to’n Bispeel de UV/VIS-Spektroskopie oder de Infrarootspektroskopie. En optekente Meten vun verschedene Bülgenlängden warrt as Spektrum betekent. en UV-Fluoreszenz in en Proov kann bi Licht, dat ahn Filtern instrahlt warrt, to Meetfehlers in’t sichtbore Rebeet vun de Strahlen föhren. Dorüm künnt Filter, Prisma oder Bööggidders to’n Ingrenzen vun de Bülgenlängen in’t Licht anwennt warrn. Wichtig
De Landkreis Leer is en Landkreis in’ Nöördwesten van Neddersassen. He hett 169.809 Inwahners (Stand 31. Oktober 2019). He maakt de südelk Deel van Oostfreesland ut. In’d Nörden grenzt de Landkreis an de kreisfree Stadt Emden un an de Landkreis Auerk un ok en bietje an de Landkreisen Wittmund un Freesland an, in’d Oosten stött he an de Landkreisen Ammerland un Cloppenborg un in’d Süden an de Landkreis Eemsland. In’d Westen komen futt de Nedderlannen. Up dat Fastland hett de Landkreis ok en lüttje Waterkant an de Dullert. Man dat Eiland Börkum hört ok to de Landkreis Leer. Veer historisk Landskuppen maken de Landkreis up dat Fastland ut: Dat Rheiderland (Westen), dat Overledingerland (Südoosten), dat Moormerland (Nörden) un dat Lengenerland (Nördoosten). In dat Wapen van de Kreis steiht en Kleeblatt mit veer Bladen för dit veer Landskuppen. Dat Korn tegen dat Kleeblatt steiht för de Landweertskupp in’d Landkreis Leer. Beid sitt up en Wapenschild, waar en witt Lööw mit en golden Kroon um sien Haals to sehn is. Da was dat Wapen wan de oostfreeske Hoovtling Focko Ukena, de in’d 15. Johrhunnert över de Kuntrei gebeden dee. Mit de Drüdde Verordnung över den Neeopbo von dat Riek von’n 28. November
Paul Cameron (* 30. Mai 1958 in Montreal) is en kanaadschen Kameramann. Cameron is in Kanada boren, dorna aver in New York City opwassen. He hett an de State University of New York studeert. Vun de fröhen 1980er Johren an hett he as Helpsmann un ok sülvst as eenfacken Kameramann arbeit. In disse Funkschoon weer he an enige Kunzertfilmen un Dokumentatschonen bedeeligt. Siet 1986 is he ok as egenstännigen Kameramann ünnerwegens. He weer an de Produkschoon vun mehrere Musikvideos un Warfspots bedeeligt un arbeit in de Warf ok sülvst as Speelbaas. 2004 is Cameron för sien Arbeit an Collateral uttekent worrn.He hett aver ok bi annere bekannte Filmen achter de Kamera stahn. Siet 2006 is he Liddmaat vun de American Society of Cinematographers. Cameron weer bit hüüt (Stand: September 2013) veermol för Filmpriesen vörslahn. Dorvun hett he twee wunnen: 2004: den LAFCA Award in de Kategorie Best Kamera för Collateral 2005: den BAFTA Award in de Kategorie Best Kamera för Collateral Paul Cameron in de Internet Movie Database (engelsch) Websteed vun von Paul Cameron
Paul Cameron is de Naam von Paul Cameron (* 1939), US-amerikaanschen Psycholoog un Sexuaalforscher, Paul Cameron (* 1958), kanaadschen Kameramann, Paul Cameron, neeseelandschen Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Senat Böhrnsen III is an'n 30. Juni 2011 to'n neen Bremer Senat (Landsregeerung) wählt wurrn. An'n 13. Dezember 2012 sünd dree nee Liddmaten wählt wurrn, nadem Renate Jürgens-Pieper ut den Senat utscheden is. [1] Bremer Senat mit neuen Mitgliedern Meldung der Bremischen Bürgerschaft vom 13. Dezember 2012 Sitzung der Bürgerschaft: Bremen hat neue Senatsmitglieder Meldung von Radio Bremen vom 13. Dezember 2012 Neuer Senat in Bremen im Amt. Afropen an’n 1. Juli 2011. Senaten vun de Free Hansestadt Bremen 1919-1933 | 1933-1945 | Vagts | Kaisen I | Kaisen II | Kaisen III | Kaisen IV | Kaisen V | Kaisen VI | Kaisen VII | Dehnkamp | Koschnick I | Koschnick II | Koschnick III | Koschnick IV | Koschnick V | Wedemeier I | Wedemeier II | Wedemeier III | Scherf I | Scherf II | Scherf III | Böhrnsen I | Böhrnsen II | Böhrnsen III
Alnön is en 65 km² groot sweedsch Eiland, dat vör de Habenstadt Sundsvall in de Oostsee liggt. Alnön höört to de Provinz Västernorrland darto un butendem to de histoorsche Provinz Medelpad. Dat Eiland is vun Noorden na Süden hen sowat bi 15 km lang. Breed is dat 6 km. Üm un bi 8300 Lüüd wahnt dor. Alnö is mit en Brügg na de Küst hen verbunnen, mit de sonömmt „Alnöbron“. Dat is woso dat keen Fähr gifft. Blangbi Alnön liggt enkelte lütt Eilands de to’n Deel Lüüd höört. Dat is sowat bi 570 Miljoon Johr her dat Alnö formeert wöör, un twars döör vulkaansche Vörgäng. Dat hett 30 Miljoon Johr duert, man in düsse Tied hett sik Steen billt, de veel Kalk hett un de een nich so faken finnen deit op de Welt. To’n Bispill gifft dat op Alnön dat „Alnöit“, dat na dat Eiland nömmt is. Butendem kann een Sövit un Baryt finnen. As Krieg weer, hebbt se op Alnön bannig Kalk afbuut för de Landweertschap. Dat warrt seggt, dat dat op Alnön ok Demanten geven hett or noch gifft. In de Midde vun Alnön, op den Bargen, gifft dat veel Woold. Man de Lüüd maakt dor to’n
Ronald Harry Coase (* 29. Dezember 1910 in Willesden bi London, England; † 2. September 2013 in Chicago, Illinois) weer en britisch Weertschapswetenschapler. He kreeg 1991 den Nobelpries för Wertschapswetenschapen för „sien Opdecken un Klärung vun dat Bedüüden vun de so nömmt Transaktschonskosten un de Verfügensrechte för de institutschonelle Struktur un dat Funktschoneeren vun de Wertschap“, dat so nömmt Coase-Theorem. Siet den Dood vun Rita Levi-Montalcini an’ 30. Dezember 2012 weer Coase de öldste levende Nobelpriesdräger. Ronald Coase is in England upwussen un studeer van 1929 bit 1931 an de London School of Economics and Political Science (LSE). Sien wetenschaplich Loopbahn fung in Dundee un Liverpool an, he gung aber bald weer an de LSE torüch. 1951 wurr he to’n Perfesser vun de University of Buffalo, USA beropen, 1958 wessel he an de University of Virginia un 1964 keem he an de University of Chicago, deren Professor for Law and Economics he bit to sien Emeriteeren 1982 bleev. He weer Liddmaat vun de Mont Pelerin Society. Coase is an’ 2. September 2013 in dat Öller vun 102 Johren storven. De Naam Ronald Coase steiht in de wertschapswetenschaplich Diskussion vör allen för twee bahnbreken Upsatzen, up de wesentliche Theorien footen, mit
Sundsvall is en Stadt in de sweedsche Provinz Västernorrlands Län un de histoorsche Provinz Medelpad. Butendem is Sundsvall Hööftoort vun de Gemeen Sundsvall. Enkelte Lüüd seggt dat Sundsvall de Hööftstadt vun Noordsweden (Norrland) is, wiel se de grötste Stadt in den Gebeet is. Sundsvall sülvst hett üm un bi 51.000 Inwahners, man mit den Dörpen un Oorten umto maakt dat meist 90.000 Lüüd. Sundsvall is en Habenstadt an'n Bottnischen Meerbusen, dat heet an de Oostsee. Se liggt nich wiet af vun de geograafschen Midde vun Sweden. De Stadt is mank twee Bargen, den Südbarg (Södra Berget, 240m), un den Noordbarg (Norra Berget, 141m). Vör de Stadt in de See liggt dat Eiland Alnön.
Susanne Hermans, borene Hillesheim (* 26. August 1919 in Güls; † 6. September 2013 in Koblenz) weer en düütsch Politikerin (CDU). Susanne Hermans hett as Fürsorgerin bi dat Jöögdamt Koblenz arbeit un weer över 20 Johr Vörsittersche vun den Sozialdienst katholischer Frauen (SkF) Koblenz. Siet Mai 1953 weer se mit den 1989 storven Bevollmächtigten vun dat Land Rhienland-Palz bi den Bund Hubert Hermans verheiraadt. Hermans hörr den Landdag vun Rhienland-Palz van 1951 bit 1983 an. Van 1981 bit 1983 amteer se as Viezpräsidentin vun de Landdag. Bundsverdeenstkrüüz mit Steern Verdeenstorden vun dat Land Rhienland-Plaz Normdaten: GND: 1033344745 (OGND, AKS) | VIAF: 298187306 | Wikipedia-Personensöök
Humanismus is en Weltanschauung, de up de Philosophie vun de Antike torüchgrippt un sück an de Interessen, den Werten un de Würde vun den eenzelnen Minschen richt. Toleranz, Gewaltfreeheit un Geweetensfreeheit gellen as wichtig humanistisch Prinzipien vun dat minschlich Tosommenleven. De eegentlichen Fragen vun den Humanismus sünd aber: „Wat is de Minsch? Wat is sien wohres Wesen? Wu kann de Minsch den Minschen en Minsch ween?“ Humanismus betekent de Gesamtheit vun de Ideen vun Minschlichkeit un dat Streven dornah, dat minschlich Dorween to verbetern. De Begreep leit sück af vun de latiensch Begreepen humanus (minschlich) un humanitas (Minschlichkeit). De Humanismus foot up folgen Grundövertüügen: Dat Glück un Wohlergahn vun den eenzelnen Minschen un de Sellschop billen den hööchsten Wert, an de sück all Hanneln orienteeren sall. De Würde vun den Minschen, sien Persönlichkeit un sien Leven moot respekteert wurrn. De Minsch hett de Fähigkeit, sück to billen un wieder to entwickeln. De schöpperischen Kraften vun den Minschen söllt sück entfalten können. De minschliche Sellschop sall in en fortschreiten Höhgerentwickeln de Würde un Freeheit vun den eenzelnen Minschen sekerstellen. De Humanität is de praktisch Ümsetten vun de Ideen vun den Humanismus. Dorto hörrn de Güte, de Früendlichkeit un dat Mitgeföhl för
Disse Artikel is man blots en Stubben. Du kannst Wikipedia helpen un em verbetern. De Landkreis Auerk liggt heel in d’Noordwesten van Nedersassen un is dat Zentrum van de historisk Landskupp Oostfreesland. He hett 189.848 Inwahners (Stand 31. Oktober 2019). In sien Westen un Noorden is de Waterkant van de Noordsee. Oostelk stött he an de Landkreis Wittmund un südelk liggen de Landkreis Leer un de kreisfree Stadt Emden. To de Landkreis Auerk hören ok de oostfreeske Eilanden Baltrum, Juist un Nörderneei. (Inwahnertahlen van d' 30. Juni-Maand 2005) Samtgemeenten mit hör Leden * Seet van d'Samtgemeenteverwalten Free van en Gemeent Eiland Memmert (5,17 km², kien Inwahners) Offiziell Websied van d’Landkreis Auerk Landkreisen un kreisfre’e Städer in Neddersassen Ammerland | Auerk | Groafschup Bentem | Bronswiek | Celle | Chöttingen | Cloppenborg | Cuxhoben | Deefholt | Demost | Emden | Emsland | Freesland | Gifhorn | Goslär | Hameln-Purmunt | Region Hannober | Heidkreis | Helmstidde | Hilmessen | Holsminne | Horborg | Leer | Lüchow-Dannenbarg | Lümborg | Nienborg | Northeim | Ollnborg (Land) | Ollnborg (Stadt) | Oosterholt | Ossenbrügge (Land) | Ossenbrügge (Stadt) | Paane | Rodenborg (Wümm) | Schaumborg | Soltgitter | Stood | Uelzen |
Erald Dervishi (* 10. November 1979 in Durrës) is en albaansch Schachgrootmeester. Dervishi wurr 1993 in Szombathely U14 Jöögd-Europameester. Bi de Jöögdeuropameesterschap U18 in Rimavska Sobota 1996 deel he sück den darten Platz un bi de U18-Jöögdweltmeesterschap 1997 in Jerewan keem he up Platz 5. As 18johrig kreeg he den Titel Grootmeester vun de FIDE verleeht. Dervishi is de eerste Titeldräger vun sien Land. 1996 un 1997 wunn he de natschonale Meesterschap vun Albanien. To sien bedüüdenst Erfolge tellen Turniersiege in Padua 2000, Genua 2001, Durrës 2001, Padua 2005 as ok 2006 un Bratto 2006. Dervishi nehm eerstmals för Albanien an de Schacholympiaden 1994 in Moskau deel, wo he mit +5, −3, =5 wohrhaftig goot afsnieden dee. Ok an de Olympiaden 1998 bit 2006 hett he för Albanien deelnommen, wobi he sien best Resultat in Bled 2002 harr, as he +6, −0, =5 reckt hett. 1998 in Elista wunn he för sien Eenzelergevnis an dat tweet Brett (+7, −2, =3) de Bronzemedaille. Sien Gesamtergevnis för Albanien bi de Schacholympiaden is +32, −14, =28. FIDE-Koort (engelsch) The chess games of Erald Dervishi up chessgames.com (engelsch) gemäß Albanian Sports by Dr. Giovanni Armilotta Born för all Ergevnisse: Megabase 2009.
De Landkreis Wittmund is en Landkreis in de Noordwesten van Neddersassen. He höört to Oostfreesland. He hett 56.882 Inwahners (Stand 31. Oktober 2019). In d’Westen grenzt he an de Landkreis Auerk, in d’Noorden is de Waterkant van de Noordsee, in sien Oosten liggt de Landkreis Freesland un in d’Süüden gift dat en kört Grenz mit de Landkreis Leer. To de Kreis hören ok de beid oostfreeske Eilanden Langeoog un Spiekeroog. Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Wittmund op Landkreis Wittmund ännert. Dat gift völ Landweertskupp in d’Landkreis Wittmund, man ok Tourismus un mennig lüttje Unnernehmens van Familien. Karl Lodemann (1. April 1885–14. November 1889) Bruno Alsen (20. November 1889–10. Dezember 1897) Ernst Budde (1. Dezember 1897–15. Juni 1911) Max Schramm (15. Juni 1911–31. Dezember 1929) Karl Liebenow (2. Januar 1930–1. Juli 1933) Hans Kreutzenberger (9. Oktober 1933–21. Juli 1937) Adolf von Nassau (2. August 1937–12. Mai 1945) Eberhard Buisman (8. April 1946–31. Oktober 1946) Reinhard Onken (1. November 1946–20. Oktober 1964) Hermann Creutzenberg (1964–1977) Hermann Ehlts (August 1977–31.
Rosemary „Rosie“ Casals (* 16. September 1948 in San Francisco, Kalifornien) is en ehmalge US-amerikaansch Tennisspelerin. De man blots 1,59 m groot Rosie Casals is de Dochter vun Öllern, de ut El Salvador inwannert weern. Se hett fiev Mal dat Turnier in Wimbledon (1967-68, 1970-71, 1973) wunnen un veer Mal de US Open (1967, 1971, 1974, 1982) in't Damendüppel. Dorto kommen dree Siege in' Mixed US Open 1975 as ok 1970 un 1972 in Wimbledon. Se reck dorto wieder twalf Mal en Finale in't Düppel, twee in't Eenzel un dree in't Mixed. All tosommen kunn se twalf Titel bi Grand-Slam-Turnieren winnen un keem dorto noch 16 Mal in't Finale. Casals speel 36 Mal för dat amerikaansch Fed-Cup-Team un kunn dorbi 34 Mal winnen. Hör Bilanz luut also 34-2. Se wunn mit dat amerikaansch Team söss Mal dissen Wettbewarf (1967, 1976-77, 1979-81). 1996 wurr se in de International Tennis Hall of Fame upnommen. WTA-Profil vun Rosemary Casals (engelsch) ITF-Profil vun Rosemary Casals (engelsch) Fed-Cup-Statistik vun Rosemary Casals (engelsch) Rosemary Casals in de „International Tennis Hall of Fame“ (engelsch; mit Biller)
Otto Sander (* 30. Juni 1941 in Hannober; † 12. September 2013 in Berlin) weer en düütschen Schauspeler, Synchroonsnacker un Höörspeelspreker. Sander is in Paane un Kassel opwossen. In Kassel hett he 1961 an’t Friedrichsgymnasium sien Abitur maakt. Dorna hett he bi de Bundsmarine sien Wehrdeenst afleist, den he as Fähnrich to See vun de Reserve beennen de. Oorsprünglich harr he dat Teel Speelbaas to warrn un hett dorüm en Studium in de Fäcker Theaterwetenschop, Germanistik, Literaturwetenschop, Kunsthistorie un Philosophie an de Ludwig-Maximilians-Universität München opnahmen. 1964 wessel he an de Otto-Falckenberg-Schule, woneem he Schauspeelünnericht nahmen hett. Man, he weer dat Johr dorop vun de School verwiest un hett sien Utbilln mit en externen Afslussprüfung toenn maakt. Sien eersten Verdrag kreeg Sander an de Kamerspelen in Düsseldörp, woneem he 1965 anfüng. Dorna weer he an’t Theater vun de Stadt Heidelbarg un is denn 1968 vun Claus Peymann an de Fre’e Volksbühne Berlin beropen worrn. Later hett em Peter Stein an de Schaubühne an’t Hallesche Över halt, de 1970 grünnt weer. Dor hett he ünner annern mit Klaus Michael Grüber, Wilfried Minks un Luc Bondy tosamenarbeit. vun 1980 an harr he Gastrullen an verschedene Bühnen in Berlin. In de Johren 2000 un
Katja Ebbinghaus (* 1. Juli 1948, as Katja Burgemeister) is en ehmalge düütsch Tennisspelerin. En Turniersieg up de Profitour kunn Ebbinghaus nich recken. 1974 stunn se in dat Finale vun de French Open an de Siet vun Gail Sherriff. Se hemm dat Endspeel in't Damendüppel aber gegen Chris Evert/Olga Morosowa mit 4:6, 6:2, 1:6 verloren. Se weer mit Dieter Ebbinghaus verheiraadt, vun de se sück 1974 scheeden leet. WTA-Profil vun Katja Ebbinghaus (engelsch) ITF-Profil vun Katja Ebbinghaus (engelsch) Fed-Cup-Statistik vun Katja Ebbinghaus (engelsch)
’Neath the Arizona Skies is de Titel vun en US-amerikaanschen B-Western ut dat Johr 1934 mit John Wayne in de Hööftrull. De Film is an verscheden Öörd in’n US-Bundsstaat Kalifornien dreiht worrn. De Premiere weer an’n 5. Dezember 1934 in de USA. Dat junge Indianerhalfblood Nina wasst bi Chris Morell op. Ehr Mudder is doot, man op de ehr Land warrt Ööl föddert, so dat de lütte Deern ’n lütt Vermögen tosteiht. Chris kann dorop aver as Tehvadder nich togriepen, vördem Nina ehr Vadder sien Ünnerschrift geven deit oder kloor nawiest ist, dat de Vadder ok doot is. Üm Nina op en ordige Scholl schicken to künne, maakt he sik mit de Deern op de Söök na den Vadder. De Bandit Sam Black will em dat Geld aver afjagen un ritt em mit sien Mackers achterran. Chris sleiht sik in de Büsch un lenkt de Verbrekers af, so dat Nina alleen op jemehr Peerd utrieten kann. He hollt jem hen un kann ok sülvst utneihn. Opletzt kippt he aver beet vun’t Peerd. So warrt he vun Jim Moore funnen, de jüst even en Postroov maakt hett. Jim tuuscht mit den bewusstlosen Chris sien Kledaasch, vör dem den sien Süster Clara